Apstiprināts

Rīgas Stradiņa universitātes

iepirkuma komisijas

2018.gada 28.februāra sēdē,

prot. Nr. 62-8/42-1

Iepirkuma

**Apbūves attīstības vīzijas izstrāde ēku kompleksam**

**Rīgā, Kuldīgas ielā 9A un 9B**

**Iepirkuma identifikācijas Nr. RSU-2018/5/AFN-MI**

**NOLIKUMS**

Rīga, 2018

SATURS

[1. Vispārīga informācija 3](#_Toc507570339)

[1.1. Iepirkuma nosaukums, identifikācijas numurs un iepirkuma procedūra 3](#_Toc507570340)

[1.2. Pasūtītājs 3](#_Toc507570341)

[1.3. Pretendents 3](#_Toc507570342)

[1.4. Iepirkuma dokumentu saņemšanas vieta 3](#_Toc507570343)

[1.5. Piedāvājumu iesniegšanas vieta un laiks 4](#_Toc507570344)

[1.6. Papildus informācijas pieprasīšana un sniegšana 4](#_Toc507570345)

[1.7. Iepirkuma kontaktpersona 4](#_Toc507570346)

[1.8. Noteikumi piedāvājuma sagatavošanai un iesniegšanai 4](#_Toc507570347)

[2. iepirkuma priekšmets 5](#_Toc507570348)

[2.1. Iepirkuma priekšmets 5](#_Toc507570349)

[2.2. Iepirkuma līguma būtiskie nosacījumi 5](#_Toc507570350)

[3. Pretendenta vērtēšanas un izslēgšanas noteikumi, prasības pretendentam, pretendenta iesniedzamie dokumenti 6](#_Toc507570351)

[3.1. Pieteikums dalībai iepirkumā 6](#_Toc507570352)

[3.2. Pretendentu atlase 6](#_Toc507570353)

[3.3. Prasības pretendentam, lai piedalītos Iepirkumā un iesniedzamie dokumenti: 6](#_Toc507570354)

[3.4. Tehniskais un finanšu piedāvājums 7](#_Toc507570355)

[4. Piedāvājumu vērtēšana un līguma slēgšanas tiesību piešķiršana 8](#_Toc507570356)

[4.1. Piedāvājumu vērtēšana 8](#_Toc507570357)

[4.2. Lēmuma par Iepirkuma rezultātiem pieņemšana un paziņošana 8](#_Toc507570358)

[4.3. Iepirkuma komisijas tiesības un pienākumi 9](#_Toc507570359)

[4.4. Pretendentu, ieinteresēto piegādātāju tiesības un pienākumi 9](#_Toc507570360)

[4.5. Citi noteikumi 10](#_Toc507570361)

# Vispārīga informācija

## Iepirkuma nosaukums, identifikācijas numurs un iepirkuma procedūra

### Iepirkuma nosaukums ir “Apbūves attīstības vīzijas izstrāde ēku kompleksam Rīgā, Kuldīgas ielā 9A un 9B”, identifikācijas Nr. RSU-2018/5/AFN-MI (turpmāk – Iepirkums).

### Iepirkuma procedūra – iepirkums Publisko iepirkumu likuma (turpmāk tekstā – PIL) 9. panta kārtībā.

## Pasūtītājs

Rīgas Stradiņa universitāte (turpmāk – Pasūtītājs).

Reģistrācijas numurs: 90000013771

Juridiskā adrese: Dzirciema iela 16, Rīga LV-1007.

Pasūtītāja profila adrese: <http://www.rsu.lv>

## Pretendents

### Pretendents ir PIL noteiktajos gadījumos un atbilstoši spēkā esošo normatīvo aktu prasībām reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem) piegādātājs vai piegādātāju apvienība, kas iesniegusi piedāvājumu Iepirkumā.

### Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā norāda personu, kura pārstāv piegādātāju apvienību Iepirkumā, kā arī katras personas atbildības apjomu. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma pieteikumu.

### Ja līguma slēgšanas tiesības Iepirkumā tiek piešķirtas piegādātāju apvienībai, pirms līguma slēgšanas piegādātāju apvienība pēc savas izvēles izveidojas atbilstoši noteiktam juridiskam statusam vai iesniedz Pasūtītājam sabiedrības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par līgumā noteikto darbu izpildi un pilnvara galvenajam dalībniekam pārstāvēt piegādātāju apvienību līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.

### Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks darbus vai sniegs pakalpojumus, kuru izpildei attiecīgās spējas ir nepieciešamas.

### Pretendents var balstīties uz cita uzņēmēja iespējām, apliecinot atbilstību prasībai par finanšu apgrozījumu, tikai gadījumā, ja līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs līguma izpildi – šādā gadījumā pretendents piedāvājumā iesniedz šī uzņēmēja apliecinājumu, ka līguma slēgšanas gadījumā līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs līguma izpildi.

## Iepirkuma dokumentu saņemšanas vieta

### Pasūtītājs nodrošina brīvu un tiešu elektronisku pieeju Iepirkuma dokumentiem Pasūtītāja mājaslapā [www.rsu.lv](http://www.rsu.lv) sadaļā “Iepirkumi”.

### Ja ieinteresētajam piegādātājam nav iespējas iepazīties ar Iepirkuma dokumentiem Iepirkuma nolikuma 1.4.1.punktā noteiktajā kārtībā vai ieinteresētais piegādātājs vēlas saņemt Iepirkuma dokumentus drukātā veidā, Pasūtītājs tos izsniedz ieinteresētajam piegādātājam 3 (trīs) darba dienu laikā pēc tam, kad rakstveidā saņemts šo dokumentu pieprasījums, ievērojot PIL noteikumus.

## Piedāvājumu iesniegšanas vieta un laiks

### Pretendents iesniedz piedāvājumu, kas sagatavots atbilstoši Iepirkuma nolikumam, līdz 2018.gada 13. martam plkst. 10:30, Rīgā, Kristapa ielā 30, Rīgas Stradiņa universitātes Infrastruktūras departamenta Administratīvo funkciju nodrošināšanas iepirkumu nodaļā (1.stāvs) 106.kab.

### Ja piedāvājums tiek sūtīts pa pastu, pretendents ir atbildīgs un uzņemas atbildību par to, lai Pasūtītājs saņemtu piedāvājumu Iepirkuma nolikuma 1.5.1.punktā norādītajā termiņā.

### Ja piedāvājums iesniegts vai piegādāts Pasūtītājam pēc Iepirkuma nolikuma 1.5.1.punktā norādītā piedāvājuma iesniegšanas termiņa beigām, iepirkuma komisija neatvērtu piedāvājumu nosūta pa pastu uz pretendenta norādīto adresi vai izsniedz pretendentam.

## Papildus informācijas pieprasīšana un sniegšana

### Ieinteresētie piegādātāji jautājumus par Iepirkuma nolikumu iesniedz rakstiskā veidā pa e-pastu: [sanita.bruvere@rsu.lv](mailto:agnese.sture@rsu.lv) un/vai [sandija.mazlazdina@rsu.lv](mailto:sandija.mazlazdina@rsu.lv).

### Par jautājuma saņemšanas dienu tiek uzskatīts saņemšanas datums darba laikā (no pirmdienas līdz ceturtdienai no plkst. 8:30 līdz 17:15 un piektdien no plkst. 8:30 līdz 16:00).

### Ja piegādātājs ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Pasūtītājs vienlaikus ar papildu informācijas nosūtīšanu (elektroniski) ieinteresētajam piegādātājam, kas uzdevis jautājumu par Iepirkuma nolikumu, ievieto šo informāciju internetā mājas lapā [www.rsu.lv](http://www.rsu.lv) pie Iepirkuma nolikuma.

### Ieinteresētajam piegādātājam ir pienākums sekot informācijai, kas tiek publicēta RSU mājas lapā saistībā ar Iepirkumu. Ja minētās ziņas Pasūtītājs ir ievietojis interneta mājas lapā, tiek uzskatīts, ka ieinteresētā persona ir saņēmusi papildu informāciju.

## Iepirkuma kontaktpersona

### Iepirkuma kontaktpersona: Infrastruktūras departamenta Administratīvo funkciju nodrošināšanas iepirkumu nodaļas iepirkumu projektu vadītāja Sanita Brūvere.

### Kontaktpersona sniedz tikai organizatoriska rakstura informāciju par Iepirkumu.

### Tālruņa numurs: +371 67060862

### E-pasta adrese: [sanita.bruvere@rsu.lv](mailto:agnese.sture@rsu.lv) vai [sandija.mazlazdiņa@rsu.lv](mailto:sandija.mazlazdiņa@rsu.lv).

## Noteikumi piedāvājuma sagatavošanai un iesniegšanai

### Pretendents var iesniegt tikai vienu piedāvājuma variantu par visu Iepirkuma priekšmeta apjomu.

### Pretendents piedāvājumu sagatavo atbilstoši visām Iepirkuma nolikumā un tā pielikumos minētajām prasībām.

### Pretendents iesniedz piedāvājuma dokumentu oriģinālu vienā iesietā sējumā (katalogi, bukleti un brošūras var tikt iesniegti neiesietā veidā un uz tiem jābūt pretendenta nosaukumam). Uz piedāvājuma oriģināla titullapas norāda „ORIĢINĀLS”.

### Piedāvājumu iesniedz vienā aizlīmētā iepakojumā.

### Uz iepakojuma norāda šādu informāciju:

|  |
| --- |
| Rīgas Stradiņa universitāte  Kristapa iela 30, Rīga LV-1046  Infrastruktūras departamenta Administratīvo funkciju nodrošināšanas iepirkumu nodaļa  Pretendenta nosaukums, juridiskā adrese, tālrunis  Iepirkumam  “Apbūves attīstības vīzijas izstrāde ēku kompleksam Rīgā, Kuldīgas ielā 9A un 9B”  Iepirkuma identifikācijas numurs RSU-2018/5/AFN-MI  Neatvērt līdz piedāvājumu iesniegšanas termiņa beigām |

### Piedāvājumu iesniedz datordrukā, latviešu valodā. Ja pretendents iesniedz dokumentus svešvalodā, tiem pievieno paraksttiesīgās vai pilnvarotās personas (pievienojot pilnvaru) apliecinātu tulkojumu latviešu valodā.

### Ja piedāvājumam tiek pievienotas dokumentu kopijas, tās apliecina pretendenta paraksttiesīgā persona.

### Iesniedzot piedāvājumu pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

### Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

### Visi piedāvājuma pielikumi ir tā neatņemamas sastāvdaļas.

### Visas piedāvājumā ietvertās cenas norāda euro (EUR) un cenās iekļauj visus piemērojamos nodokļus, izņemot pievienotās vērtības nodokli (turpmāk – PVN), kas tiek norādīts atsevišķi.

### Piedāvājumu paraksta pretendenta paraksttiesīgā persona vai pilnvarotā persona (pievienojot pilnvaru).

### Iepirkumā iesniegtajam piedāvājuma oriģinālam pilnībā jāatbilst Iepirkuma nolikumā izvirzītajām prasībām, jābūt caurauklotam ar numurētām lapām un klāt pievienotu satura rādītāju.

# iepirkuma priekšmets

## Iepirkuma priekšmets

### Iepirkuma priekšmets ir apbūves attīstības vīzijas izstrāde ēku kompleksam Rīgā, Kuldīgas ielā 9A un 9B (turpmāk - Pakalpojums), saskaņā ar Pasūtītāja Tehnisko specifikāciju (2.pielikums).

### CPV kods: 71220000-6 (Arhitektūras projektēšanas pakalpojumi);

## Iepirkuma līguma būtiskie nosacījumi

### Iepirkuma līguma (turpmāk – Līgums) izpildes vieta: Latvijas Republika.

### Paredzamais Līguma izpildes termiņš: 6 (seši) kalendārie mēneši no Līguma noslēgšanas dienas. Izpildes termiņi noteikti laika grafikā, ko pretendents iesniedz piedāvājumā (5.pielikums).

### Līgumslēdzējpušu atbildības nosacījumi, kā arī citi ar Pakalpojuma sniegšanu nosacījumi noteikti Līguma projektā (5.pielikums), kas ir Iepirkuma nolikuma neatņemama sastāvdaļa.

# Pretendenta vērtēšanas un izslēgšanas noteikumi, prasības pretendentam, pretendenta iesniedzamie dokumenti

## Pieteikums dalībai iepirkumā

### Pretendents savam piedāvājumam pievieno pieteikumu dalībai Iepirkumā (1.pielikums), ko paraksta pretendenta pārstāvis ar pārstāvības tiesībām. Pretendents pievieno amatpersonas ar pārstāvības tiesībām izdotu pilnvaru (oriģinālu vai apliecinātu kopiju) citai personai parakstīt piedāvājumu un iepirkuma līgumu, ja tā atšķiras no LV Uzņēmumu reģistrā norādītās. Kompetentas institūcijas izsniegta izziņa par amatpersonu paraksta tiesībām, ja pretendents ir reģistrēts ārvalstīs. Pretendents pieteikuma vēstulē norāda informāciju, vai piedāvājumu iesniegušā pretendenta uzņēmums vai tā piesaistītā apakšuzņēmēja, tostarp, personas, uz kuras iespējām pretendents balstās pieredzes apliecināšanai, uzņēmums atbilst mazā vai vidējā uzņēmuma statusam[[1]](#footnote-1).

## Pretendentu atlase

### Pretendents ir reģistrēts atbilstoši attiecīgās (izcelsmes) valsts atbilstošo normatīvo aktu prasībām.

### Uz pretendentu, kā arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, neattiecas PIL 9. panta astotajā daļā noteiktie izslēgšanas nosacījumi.

### Izziņas un citus dokumentus, kurus saskaņā ar LV normatīvajos aktos noteiktajos gadījumos izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

### Saskaņā ar PIL 49.pantu pretendents kā sākotnējo pierādījumu atbilstībai Iepirkuma nolikuma 3.3.punktā noteiktajām pretendentu atlases prasībām var iesniegt Eiropas vienoto iepirkuma procedūras dokumentu[[2]](#footnote-2) (turpmāk – ESPD). Ja pretendents izvēlējies iesniegt ESPD, lai apliecinātu, ka tas atbilst Iepirkuma nolikumā noteiktajām pretendentu atlases prasībām, tas iesniedz ESPD par katru personu, uz kuras iespējām pretendents balstās, lai apliecinātu, ka tā kvalifikācija atbilst Iepirkuma nolikumā noteiktajām prasībām un par tā norādīto apakšuzņēmēju, kura veicamo būvdarbu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Šajā gadījumā pretendentam sākotnēji piedāvājumā nav jāiesniedz Iepirkuma nolikuma 3.3.punktā minētie atlases dokumenti.

## Prasības pretendentam, lai piedalītos Iepirkumā un iesniedzamie dokumenti:

| Prasība | Iesniedzamais dokuments |
| --- | --- |
| * + 1. Pretendents normatīvajos tiesību aktos noteiktajā kārtībā ir reģistrēts LV Komercreģistrā vai līdzvērtīgā reģistrā ārvalstīs.   Fiziskām personām jābūt reģistrētām LV Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs. | * + - 1. Informāciju par pretendentu, kurš ir reģistrēts LV Komercreģistrā, Pasūtītājs pārbauda Uzņēmumu reģistra mājaslapā (skat. [www.ur.gov.lv/?a=936&z=631&v=lv](http://www.ur.gov.lv/?a=936&z=631&v=lv)).       2. Ārvalstīs reģistrēts pretendents iesniedz līdzvērtīgas iestādes citā valstī iesniegtas reģistrācijas apliecības vai izziņas, kas apliecina, ka pretendents ir reģistrēts normatīvajos aktos noteiktā kārtībā un joprojām darbojas, pretendenta apliecināta kopiju. Ārvalstīs izsniegtām izziņām jābūt tulkotām latviešu valodā (pretendenta apliecināts tulkojums).       3. Fiziskām personām – LV Valsts ieņēmumu dienesta nodokļu maksātāja reģistrācijas apliecības apliecināta kopija. |
| * + 1. Pretendentam iepriekšējo 3 (trīs) gadu (2015., 2016., 2017. un 2018.gada laikā līdz piedāvājumu iesniegšanas dienai) laikā ir pieredze vismaz 2 (divos) pēc darbu apjoma līdzvērtīgos projektos *(t.i. publiskas būves (trešā kategorija) projekta izstrāde (ēkas platība vismaz 1 800 m2), kurā ietilpst arī teritorijas labiekārtojums).* | * + - 1. Saraksts atbilstoši Iepirkuma nolikuma 3.3.2.punkta prasībām (4.pielikums)       2. Vismaz 1 (viena) pozitīva atsauksme no pakalpojuma saņēmējiem. |
| * + 1. Pretendents līguma izpildē nodrošina arhitektu, kuram iepriekšējo 3 (trīs) gadu (2015., 2016., 2017. un 2018.gada laikā līdz piedāvājumu iesniegšanas dienai) laikā ir pieredze *publiskas būves (trešā kategorija) projekta izstrādē (ēkas platība vismaz 1 800 m2), kurā ietilpst arī teritorijas labiekārtojums.* | * + - 1. Speciālista dzīvesgājuma apraksts (CV), norādot darba tiesisko attiecību statusu (darba līgums, autorlīgums, uzņēmuma līgums, citas formas), pasūtītāju, darba pienākumus, izpildes vietu un periodu, kā arī pievienotas speciālista izglītības/ kvalifikācijas dokumentu kopijas;       2. Piesaistītā speciālista parakstīts pieejamības apliecinājums vai cita dokumentācija (darba līguma kopija, uzņēmuma līguma kopija), kas apliecina, ka speciālists iepirkuma līguma izpildei būs pieejams. |

## Tehniskais un finanšu piedāvājums

### Pretendents, iesniedzot pieteikumu Iepirkumā (1.pielikums), ar tā parakstīšanu apliecina, ka piekrīt sniegt Pakalpojumu atbilstoši visām Tehniskajā specifikācijā (2.pielikums) izvirzītajām prasībām, līdz ar to pretendentam nav nepieciešams iesniegt papildus dokumentāciju, kas nav noteikta Iepirkuma nolikumā kā iesniedzamais dokuments, tehniskā piedāvājuma sastāvā, lai apliecinātu atbilstību Tehniskās specifikācijas (2.pielikuma) noteikumiem.

### Pretendents, iesniedzot pieteikumu Iepirkumā (1.pielikums), ar tā parakstīšanu apliecina, ka pakalpojums tiks sniegts atbilstoši LR normatīvo aktu prasībām (1.pielikums).

### Pretendents sagatavo un iesniedz finanšu piedāvājumu atbilstoši formai (3.pielikums), norādot kopējo piedāvāto līgumcenu.

### Finanšu piedāvājumā norādītajām cenām ir jābūt norādītām euro (EUR), norādot piedāvātās cenas ar precizitāti 2 (divi) cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli.

### Pretendents sagatavo un iesniedz laika grafiku atbilstoši formai (5.pielikums), norādot kopējo izpildes termiņu: 6 (seši) kalendārie mēneši no Līguma noslēgšanas dienas.

# Piedāvājumu vērtēšana un līguma slēgšanas tiesību piešķiršana

## Piedāvājumu vērtēšana

### Iepirkuma komisija piedāvājumu vērtēšanu veiks šādos posmos:

#### piedāvājuma noformējuma pārbaude;

#### pretendentu atlase;

#### tehniskā piedāvājuma vērtēšana;

#### finanšu piedāvājuma vērtēšana;

#### saimnieciski visizdevīgākā piedāvājuma noteikšana.

### Katrā vērtēšanas posmā vērtē tikai to pretendentu piedāvājumus, kas nav noraidīti iepriekšējā vērtēšanas posmā.

### Iepirkuma komisija attiecībā uz pretendentu, kuram būtu piešķiramas līguma slēgšanas tiesības, pārbauda PIL 9.panta astotajā daļā norādīto izslēgšanas gadījumu esamību PIL 9.panta devītajā daļā noteiktajā kārtībā. Ja Pasūtītājs informāciju par pretendentu, kas ir par pamatu pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, pretendents atbilstoši PIL noteikumiem ir tiesīgs iesniegt izziņu vai citu dokumentu par attiecīgo faktu gadījumos, kad Pasūtītāja iegūtā informācija neatbilst faktiskajai situācijai.

### Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums ar viszemāko cenu (EUR bez PVN).

## Lēmuma par Iepirkuma rezultātiem pieņemšana un paziņošana

### Iepirkuma komisija iepirkuma līguma slēgšanas tiesības piešķir pretendentam, kurš ir piedāvājis Iepirkuma nolikuma prasībām atbilstošu saimnieciski visizdevīgāko piedāvājumu.

### Visi pretendenti tiek rakstveidā informēti par Iepirkuma rezultātiem 3 (trīs) darba dienu laikā no lēmuma pieņemšanas dienas, nosūtot paziņojumu par Iepirkuma rezultātiem uz pretendenta piedāvājumā norādīto elektroniskā pasta adresi.

### Ja Iepirkumā nav iesniegti piedāvājumi vai, ja iesniegtie piedāvājumi neatbilst Iepirkuma nolikumā noteiktajām prasībām, iepirkuma komisija pieņem lēmumu izbeigt Iepirkumu bez rezultāta un 3 (trīs) darbdienu laikā pēc tam, kad pieņemts šajā punktā minētais lēmums, publicē publikāciju vadības sistēmā informāciju par Iepirkuma izbeigšanu bez rezultāta, kā arī savā pircēja profilā nodrošina brīvu un tiešu elektronisku piekļuvi šim lēmumam.

### Iepirkuma komisija var jebkurā brīdī pārtraukt Iepirkumu un neslēgt Līgumu, ja tam ir objektīvs pamatojums. Iepirkuma komisija 3 (trīs) darbdienu laikā pēc tam, kad pieņemts lēmums pārtraukt Iepirkumu, sagatavo un publicē publikāciju vadības sistēmā informāciju par Iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

## Iepirkuma komisijas tiesības un pienākumi

### Piedāvājumu izvērtēšanu veic iepirkuma komisija. Iepirkuma komisija ir tiesīga pieaicināt ekspertu.

### Piedāvājumu atvēršanu un izvērtēšanu iepirkuma komisija veic slēgtās sēdēs bez pretendentu klātbūtnes.

### Iepirkuma komisija ir tiesīga labot aritmētiskās kļūdas pretendentu finanšu piedāvājumā. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas.

### Aritmētiskās kļūdas piedāvājumos tiek labotas šādi:

#### ja atšķiras skaitļi vārdos no skaitļiem ciparos, vērā tiks ņemti skaitļi vārdos;

#### ja piedāvājumā konstatēta aritmētiska kļūda nodokļu aprēķināšanā, iepirkuma komisija to labo atbilstoši nodokļu likumos noteiktajai nodokļu aprēķināšanas kārtībai.

### Piedāvājumu izvērtēšanā iepirkuma komisija pārbauda piedāvājumu atbilstību Iepirkuma nolikumā paredzētajiem noteikumiem, prasībām un Iepirkuma Tehniskajā specifikācijā izvirzītajām prasībām.

### Iepirkuma komisija atsakās no tālākas piedāvājuma izvērtēšanas gadījumā, ja tiek konstatēts, ka piedāvājums neatbilst kādai no Iepirkuma nolikumā noteiktajām prasībām.

### Pēc piedāvājumu izvērtēšanas iepirkuma komisija pieņem kādu no šādiem lēmumiem:

#### par kāda no pretendentiem atzīšanu par Iepirkuma uzvarētāju;

#### par Iepirkuma izbeigšanu, neizvēloties nevienu no pretendentiem, ja Iepirkumam nav iesniegti piedāvājumi, vai arī iesniegtie piedāvājumi neatbilst Iepirkumā noteiktajām prasībām.

### Pasūtītājs var jebkurā brīdī pārtraukt Iepirkumu, ja tam ir objektīvs pamatojums.

### Ja iepirkuma komisija konstatē, ka konkrētais piedāvājums varētu būt nepamatoti lēts, Iepirkuma komisija pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem.

### Ja, izvērtējot pretendenta sniegto paskaidrojumu, iepirkuma komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un tālāk to neizskata.

### Visas pārējās iepirkuma komisijas tiesības un pienākumus, kas nav atrunāti Iepirkuma nolikumā, regulē PIL un citi spēkā esošie normatīvie akti.

### Pēc nepieciešamības iepirkuma komisija var papildus pieprasīt no pretendenta papildus informāciju.

## Pretendentu, ieinteresēto piegādātāju tiesības un pienākumi

### Pretendenti, iesniedzot piedāvājumu Iepirkumā, vienlaicīgi apņemas ievērot visus Iepirkumā noteiktos nosacījumus, t.sk. dokumentu noformēšanā un iesniegšanā un precīzi ievērot Iepirkuma nolikuma un Līgumā noteiktās prasības.

### Pretendentam ir pienākums sniegt atbildes uz iepirkuma komisijas pieprasījumiem par papildu informāciju. Ja pretendents nesniedz atbildi uz iepirkuma komisijas uzdotajiem jautājumiem iepirkuma komisijas norādītajā termiņā, iepirkuma komisijai ir tiesības izslēgt pretendentu no turpmākas dalības Iepirkumā.

### Visas pārējās pretendentu, ieinteresēto piegādātāju tiesības un pienākumus, kas nav atrunāti Iepirkuma nolikuma prasībās, regulē PIL un citi normatīvie akti.

### Pretendents, kuram piešķirtas Līguma slēgšanas tiesības, Līgumu paraksta 5 (piecu) darba dienu laikā no Pasūtītāja nosūtītā uzaicinājuma parakstīt Līgumu nosūtīšanas (arī e-pasta veidā) dienas. Ja norādītajā termiņā pretendents, kuram piešķirtas līguma slēgšanas tiesības, neparaksta Līgumu, tas tiek uzskatīts par atteikumu slēgt Līgumu ar Pasūtītāju.

### Ja izraudzītais pretendents atsakās slēgt Līgumu ar Pasūtītāju, iepirkuma komisijai ir tiesības pieņemt lēmumu slēgt Līgumu ar nākamo pretendentu, kas iesniedzis Iepirkumā saimnieciski visizdevīgāko piedāvājumu vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kas iesniedzis Iepirkumā saimnieciski visizdevīgāko piedāvājumu, bet tas atsakās slēgt līgumu, iepirkuma komisija pieņem lēmumu pārtraukt Iepirkumu, neizvēloties nevienu piedāvājumu.

## Citi noteikumi

### Citas saistības attiecībā uz Iepirkuma norisi, kas nav atrunātas Iepirkuma nolikumā, nosakāmas saskaņā ar Latvijas Republikā spēkā esošiem normatīvajiem aktiem.

### Iepirkuma nolikumam pievienoti šādi pielikumi:

1. pielikums – Pretendenta pieteikums par piedalīšanos Iepirkumā (veidlapa);

2. pielikums – Tehniskā specifikācija;

3. pielikums - Finanšu piedāvājums (veidlapa);

4. pielikums – Pretendenta līdzvērtīga apjoma un satura darbu apraksts (veidlapa);

5. pielikums – Laika grafiks (veidlapa);

6. pielikums – Līguma projekts.

Iepirkuma komisijas priekšsēdētāja S. Mazlazdiņa

1. pielikums

Iepirkuma nolikumam

“Apbūves attīstības vīzijas izstrāde ēku

kompleksam Rīgā, Kuldīgas ielā 9A un 9B”

ID Nr.: RSU-2018/5/AFN-MI

**PIETEIKUMS** (veidlapa)

par piedalīšanos iepirkumā

“Attīstības vīzijas izstrāde ēku kompleksam Rīgā, Kuldīgas ielā 9A un 9B”

(identifikācijas Nr. RSU-2018/5/AFN-MI)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Pretendents: | | | | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |
|  |  |  |  |  | | *(nosaukums)* | | |
| vienotais reģistrācijas Nr. | | | | | | | \_\_\_\_\_\_\_\_\_\_\_\_\_\_\_\_\_\_\_ | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | personā |
| (vadītāja vai pilnvarotās personas vārds un uzvārds)  Ja pretendents ir piegādātāju apvienība:  personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;  katras personas atbildības līmenis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Persona, uz kuras iespējām pretendents balstās, lai apliecinātu, ka tā kvalifikācija atbilst Iepirkuma nolikumā noteiktajām prasībām (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Apakšuzņēmēji, kuru veicamo būvdarbu vai sniedzamo pakalpojumu vērtība ir 10 procenti no kopējās Iepirkuma līguma vērtības vai lielāka (nosaukums, reģ. Nr., juridiskā adrese un katram šādam apakšuzņēmējam izpildei nododamo būvdarbu vai pakalpojumu līguma daļa) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. | | | | | | | | |
| Pretendenta uzņēmums atbilst mazā (norādīt: Jā/Nē) \_\_\_\_\_\_\_\_vai vidējā uzņēmuma statusam (norādīt: Jā/Nē) \_\_\_\_\_\_\_\_\_.  Pretendenta piesaistītā apakšuzņēmēja uzņēmums atbilst mazā (norādīt: Jā/Nē) \_\_\_\_\_\_\_\_vai vidējā uzņēmuma statusam – (norādīt: Jā/Nē (ja atbilde ir Jā - norādīt apakšuzņēmēja nosaukumu, reģ. Nr.)) \_\_\_\_\_\_\_\_\_\_\_\_\_\_.  ar šī pieteikuma iesniegšanu: | | | | | | | | |
| 1. Piesakos piedalīties iepirkumā “Apbūves attīstības vīzijas izstrāde ēku kompleksam Rīgā, Kuldīgas ielā 9A un 9B”, ID Nr. RSU-2018/5/AFN-MI (turpmāk – Iepirkums). | | | | | | | | |
| 1. Apņemas ievērot Iepirkuma prasības, piekrīt veikt visus Iepirkuma tehniskajā specifikācijā noteiktos darbus atbilstoši visām Iepirkuma nolikumā, iepirkuma Līgumā un Iepirkuma tehniskajā specifikācijā izvirzītajām prasībām, kā arī atbilstoši Latvijas Republikā spēkā esošo normatīvo aktu prasībām. | | | | | | | | |
| 1. Apliecinu, ka \_\_\_\_\_\_\_\_ *(Pretendenta nosaukums)* ir nepieciešamās profesionālās, tehniskās un organizatoriskās spējas, finanšu resursi, iekārtas, personāls un cita infrastruktūra, kas nepieciešami līguma izpildei. | | | | | | | | |
| 1. Piekrītu Iepirkuma nolikuma noteikumiem un tam pievienotajiem pielikumiem, tai skaitā iepirkuma līgumprojekta noteikumiem, un apņemamos noslēgt iepirkuma līgumu Iepirkuma nolikumā noteiktajā termiņā un izpildīt visus iepirkuma līguma nosacījumus, ja Pasūtītājs izvēlēsies šo piedāvājumu. | | | | | | | | |
| 1. Apliecinu, ka visas sniegtās ziņas ir patiesas, tai skaitā precīzi norādīta kontaktinformācija. | | | | | | | | |
|  | Kontaktinformācija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pretendenta juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pretendenta faktiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tālruņa Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E-pasts: (obligāti norādīt): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | |

|  |  |  |  |  |
| --- | --- | --- | --- | --- |
| *(vadītāja vai pilnvarotās personas amats)* |  | *(paraksts)* |  | *(paraksta atšifrējums)* |
|  |  |  |  |  |
| *(datums)* |  | z.v. |  |  |

2. pielikums

Iepirkuma nolikumam

“Apbūves attīstības vīzijas izstrāde ēku

kompleksam Rīgā, Kuldīgas ielā 9A un 9B”

ID Nr.: RSU-2018/5/AFN-MI

**TEHNISKĀ SPECIFIKĀCIJA**

*(pievienots elektroniskā formātā pie Iepirkuma nolikuma dokumentācijas RSU mājas lapā*)

3. pielikums

Iepirkuma nolikumam

“Apbūves attīstības vīzijas izstrāde ēku

kompleksam Rīgā, Kuldīgas ielā 9A un 9B”

ID Nr.: RSU-2018/5/AFN-MI

**FINANŠU PIEDĀVĀJUMS** (veidlapa)

“Apbūves attīstības vīzijas izstrāde ēku kompleksam Rīgā, Kuldīgas ielā 9A un 9B”

ID Nr. RSU-2018/5/AFN-MI

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Objekts | Piedāvātā kopējā līgumcena EUR bez PVN |
| Apbūves attīstības vīzijas izstrāde ēku kompleksam Rīgā, Kuldīgas ielā 9A un 9B |  |

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*(vadītāja vai pilnvarotās personas amats) (paraksts) (paraksta atšifrējums)*

\_\_\_\_\_\_\_\_\_\_\_\_\_\_

*(datums)* z.v

4. pielikums

Iepirkuma nolikumam

“Apbūves attīstības vīzijas izstrāde ēku

kompleksam Rīgā, Kuldīgas ielā 9A un 9B”

ID Nr.: RSU-2018/5/AFN-MI

**PRETENDENTA LĪDZVĒRTĪGA APJOMA UN SATURA DARBU SARAKSTS**

|  |  |  |  |  |
| --- | --- | --- | --- | --- |
| Nr. p.k. | Objekta nosaukums | Objekta apraksts | Laika periods | Pasūtītājs, pasūtītāja kontaktinformācija |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*(vadītāja vai pilnvarotās personas amats) (paraksts) (paraksta atšifrējums)*

\_\_\_\_\_\_\_\_\_\_\_\_\_\_ *(datums)* z.v.

5. pielikums

Iepirkuma nolikumam

“Apbūves attīstības vīzijas izstrāde ēku

kompleksam Rīgā, Kuldīgas ielā 9A un 9B”

ID Nr.: RSU-2018/5/AFN-MI

**Laika grafiks**

*(pievienots elektroniskā formātā pie Iepirkuma nolikuma dokumentācijas RSU mājas lapā*)

6. pielikums

Iepirkuma nolikumam

“Apbūves attīstības vīzijas izstrāde ēku

kompleksam Rīgā, Kuldīgas ielā 9A un 9B”

ID Nr.: RSU-2018/5/AFN-MI

(PROJEKTS)

**LĪGUMS Nr. \_\_\_\_\_\_\_\_\_\_\_\_\_\_\_\_\_**

*par apbūves attīstības vīzijas izstrādi ēku kompleksam Rīgā, Kuldīgas ielā 9A un 9B*

(ID Nr. RSU-2018/5/AFN-MI)

Rīgā, 2018.gada \_\_.\_\_\_\_\_\_\_\_\_

**Rīgas Stradiņa universitāte** (kopš 13.12.2002. sertificēta atbilstīgi standartam ISO 9001 „Kvalitātes pārvaldības sistēmas”) \_\_\_\_ *(Amats)* \_\_\_\_\_ *(Vārs Uzvārds)* personā, kurš rīkojas atbilstīgi \_\_\_\_\_\_\_\_\_\_\_\_\_\_ *(pārstāvības pamats – statūti, pilnvara, rīkojums u.c.)* (turpmāk – Pasūtītājs), no vienas puses,

un

**Sabiedrība ar ierobežotu atbildību „\_\_\_\_\_\_\_\_\_\_\_\_\_\_\_\_\_\_\_”**\_\_\_\_ *(Amats)* \_\_\_\_\_ *(Vārs Uzvārds)* personā, kurš rīkojas atbilstīgi \_\_\_\_\_\_\_\_\_\_\_\_\_\_ *(pārstāvības pamats – statūti, pilnvara, rīkojums u.c.)* (turpmāk – Izpildītājs) no otras puses (abi kopā turpmāk – Puses),

pamatojoties uz iepirkumu „Par apbūves attīstības vīzijas izstrādi ēku kompleksam Rīgā, Kuldīgas ielā 9A un 9B” (Iepirkuma identifikācijas Nr. RSU–2018/5/AFN-MI) (turpmāk – Iepirkums),

izsakot savu brīvu gribu – bez maldības, viltus vai spaidiem, noslēdz šāda satura līgumu (turpmāk – Līgums):

1. Līguma priekšmets
   1. Pasūtītājs pasūta un Izpildītājs apņemas veikt **apbūves attīstības vīzijas izstrādi ēku kompleksam Rīgā, Kuldīgas ielā 9A un Kuldīgas ielā 9B**, saskaņā ar Pasūtītāja Darba uzdevumu (\_\_.pielikums) (turpmāk viss kopā – Pakalpojumi).
   2. Detalizētāka informācija par Pakalpojumiem tiek noformēta un pievienota Līgumam kā tā pielikums Nr.1 – Tehniskā specifikācija / Darba uzdevums, kas ir neatņemama Līguma sastāvdaļa.
   3. Izpildītājs Pasūtījumu izpilda pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pasūtītājs.
   4. Pakalpojumu veikšanai, Pasūtītājs ir piesaistījis sekojošos sertificētus speciālistus:
      1. (Norāda atbilstoši piedāvājumam iepirkumā);
      2. (Norāda atbilstoši piedāvājumam iepirkumā).
2. Līgumcena un norēķinu kārtība
   1. Līgumcena par Pakalpojumiem ir atbilstoša Izpildītāja iesniegtajam piedāvājumam Iepirkumā un sastāda **\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_ *euro*, \_\_\_\_ centi) bez pievienotās vērtības nodokļa (turpmāk – PVN) (turpmāk – Līgumcena).
   2. Papildus Līgumcenai Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā.
   3. Ja saskaņā ar normatīvajiem aktiem turpmāk tiek grozīta PVN likme, Līgumcena (kā arī jebkuru līgumā noteikto daļējo maksājumu apmērs) ar PVN tiek grozīta attiecīgi PVN likmes izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
   4. Pasūtītājs pieņem un atzīst Izpildītāja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi [e-rekini@rsu.lv](mailto:e-rekini@rsu.lv). Pretējā gadījumā Izpildītājam jāiesniedz Pasūtītājam rēķins rakstveidā.
   5. Līgumcenā ir iekļautas visas ar Pakalpojumu sniegšanu saistītās izmaksas – pakalpojums, materiāli, darbaspēka izmaksas, tehniskais nodrošinājumus, nodokļi un nodevas (izņemot PVN), piegāde, minēto aktivitāšu realizācijai nepieciešamie palīgmateriāli un iekārtas u.c*.*
   6. Samaksa par attīstības vīzijas izstrādi ēku kompleksam izstrādi veicama sekojoši:
   7. 2.6.1. Pēc apbūves attīstības priekšlikuma izstrādes un nodošanas Pasūtītājām - 40% no Līgumcenas, kas sastāda \_\_\_\_\_\_\_ bez PVN;
   8. 2.6.2. Pēc Līgumam atbilstoša Pakalpojuma pilnas apbūves attīstības vīzijas izstrādes un nodošanas Pasūtītājam - 60% no Līgumcenas, kas sastāda \_\_\_\_\_\_\_\_\_bez PVN.
   9. Pasūtītājs samaksu par Pakalpojumiem atbilstoši faktiski izpildītajam Pakalpojumu apjomam, veic ar pārskaitījumu uz Izpildītāja Līgumā norādīto bankas kontu 30 (trīsdesmit) dienu laikā pēc Izpildītāja izrakstīta rēķina un Pušu abpusēji parakstīta Pakalpojumu pieņemšanas – nodošanas akta saņemšanas dienas, vai pēc Izpildītāja izrakstīta rēķina, kas apliecina Pakalpojumu pieņemšanu – nodošanu,  abpusējas parakstīšanas dienas. Izrakstot rēķinu tajā obligāti jānorāda Pasūtītāja Līguma numurs, datums un Pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.
3. Pakalpojumu pieņemšana – nodošana
   1. Pakalpojumu kopējais termiņš tiek noteikts ne vēlāk kā \_\_\_ (\_\_\_) mēnešu laikā no Līguma abpusējas parakstīšanas brīža. Pakalpojumu Izpildes termiņi noteikti Pakalpojumu veikšanas kalendārajā grafikā, kas noformēts kā Līguma pielikums Nr.\_\_.
   2. Izpildītājs Pakalpojumus Pasūtītājam sniedz patstāvīgi un izstrādes sniegšanas ietvaros jāņem vērā, ka:
      1. Pasūtītājam, lēmuma pieņemšanai par Izpildītāja izstrādātajiem un veiktajiem Pakalpojumu risinājumiem, tiek atvēlētas 10 (desmit) darba dienas;
      2. Pasūtītājam tiek atvēlētas vismaz 4 (četras) darba dienas Pakalpojumu atbilstības Līgumam izvērtēšanai.
   3. Vienlaicīgi ar Pakalpojumiem, Izpildītājs nodod Pasūtītājam visu ar Pakalpojumu sniegšanu saistīto dokumentāciju, ja tāda konkrētajiem Pakalpojumiem ir.
   4. Pakalpojumu vai to daļas pieņemšana – nodošana tiek noformēta ar Pakalpojumu pieņemšanas – nodošanas akta vai Izpildītāja izrakstīta rēķina, kas apliecina Pakalpojumu pieņemšanu – nodošanu, abpusēju parakstīšanu. Ja pieņemšanas – nodošanas ietvaros tiek konstatētas kādas neatbilstības (iztrūkums, nepilnvērtīga funkcionēšana u.c.), Izpildītājam tās jānovērš bez papildus samaksas. Šādā gadījumā Līguma 3.1.punktā noteiktais termiņš paliek spēkā, un Izpildītājam tajā jāiekļaujas.
   5. Pakalpojumu izpilde, ja Pasūtītājs to akceptē, var tikt sadalīta pa posmiem atbilstoši veicamajiem uzdevumiem un sasniedzamajiem rezultātiem, kas tiek fiksēts Pakalpojumu pieņemšanas – nodošanas ietvaros.
   6. Jautājumi par Pakalpojumu atbilstību Līguma noteikumiem tiek risināti, Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Izpildītājs ne tikai novērš attiecīgos trūkumus, bet arī Pasūtītāja noteiktā termiņā un kārtībā sedz eksperta pieaicināšanas izmaksas.
4. Izpildītāja saistības
   1. Izpildītājs apņemas Pakalpojumus sniegt kvalitatīvi, savlaicīgi, atbilstoši Pasūtītāja Līguma nosacījumiem un veiktajam pasūtījumam.
   2. Izpildītājs apņemas veikt nekvalitatīvu vai Līguma noteikumiem neatbilstoši sniegtu Pakalpojumu trūkumu novēršanu 5 (piecu) darba dienu laikā no akta par konstatētajiem trūkumiem sastādīšanas dienas.
   3. Izpildītājs apņemas bez papildus atlīdzības veikt izmaiņas, uzlabojumus vai papildinājumus Pakalpojumos gadījumā, ja tie neatbildīs Līguma nosacījumiem.
   4. Ja Pasūtītājs izbeidz Līgumu sakarā ar to, ka Izpildītājs nepilda savas saistības atbilstoši Līguma nosacījumiem, Izpildītājam ir pienākums Pasūtītāja noteiktajā termiņā atgriezt Pasūtītāja veikto apmaksu (ja tāda ir veikta). Ja Pasūtītājs šādā gadījumā ir jau saņēmis Pakalpojumu vai tā daļu un vēlas to atzīt par pieņemamu, ir noformējams atbilstošs pieņemšanas – nodošanas akts, un veicama samaksa (vai attiecīgi atgriežama) atbilstoši Pakalpojumu apjoma vērtībai.
   5. Izpildītājs apņemas nodrošināt Pakalpojumu sniegšanā iesaistīto darbinieku kvalifikācijas atbilstību veicamajam darbam, ar normatīvajos aktos noteikto un attiecīgai darba specifikai nepieciešamo kvalifikāciju un prasmi.
   6. Izpildītājs apņemas nekavējoties, bet ne vēlāk kā 3 (triju) darba dienu laikā rakstveidā informēt Pasūtītāju, ja Līguma izpildes laikā:
      1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
      2. Izpildītāja saimnieciskā darbība tiek apturēta;
      3. Izpildītājs tiek reģistrēts ar PVN apliekamo personu reģistrā vai izslēgts no tā (atsūtot Pasūtītājam apliecības kopiju).
   7. Izpildītājs papildus minētajām saistībām apņemas:
      1. Pasūtītāja telpās un teritorijā ievērot Pasūtītāja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām;
      2. Pilnā apmērā segt Pasūtītājam no Līguma izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas, t.sk. radītā kaitējuma novēršana personām, kurām veikta pārbaude;
      3. Nekavējoties pēc Pasūtītāja pieprasījuma saņemšanas iesniegt ar Līguma izpildi saistīto informāciju (pārskatu).
5. Pasūtītāja saistības
   1. Pasūtītājs apņemas savlaicīgi veikt Līguma nosacījumiem un pasūtījumam atbilstošu Izpildītāja sniegto Pakalpojumu pieņemšanu.
   2. Pasūtītājs apņemas veikt samaksu par kvalitatīvi, atbilstoši Līguma nosacījumiem un pasūtījumam sniegtiem Pakalpojumiem Līgumā noteiktajos termiņos un kārtībā.
   3. Pasūtītājs apņemas, ciktāl tas ir atkarīgs no Pasūtītāja, Izpildītājam nodrošināt pienācīgus apstākļus Pakalpojumu sniegšanai, sniegt visu nepieciešamo informāciju un atbalstu, kas nepieciešams kvalitatīvai Pakalpojumu sniegšanai.
   4. Pasūtītājs ir tiesīgs izvirzīt pretenziju Izpildītājam vai atteikties no Pakalpojumu pieņemšanas, ja Pakalpojumos tiek konstatēti trūkumi, vai ja Pasūtītāju neapmierina to saturs.
   5. Pasūtītājs ir tiesīgs bez sankciju piemērošanas atlikt pasūtījumu veikšanu, ja paredzētais valsts budžeta finansējums (līdzfinansējums) netiek piešķirts plānotajā vai apstiprinātajā apjomā.
   6. Pasūtītājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem Līgumiem, kā arī tiesības no Līguma izrietošo maksājumu piedziņu nodot trešajām personām.
6. Pušu mantiskā atbildība
   1. Ja kāda no Pusēm vispār neizpilda kādu no Līguma izrietošajām saistībām, vainīgā Puse par katru no tām maksā otrai Pusei vienreizēju Līgumsodu par katru neizpildes gadījumu 100.00 EUR (viens simts euro un 00 centi) apmērā.
   2. Ja Puses kādu no Līguma izrietošajām saistībām izpilda nepienācīgi vai neizpilda īstā laikā (termiņā),  vainīgā Puse par katru no pārkāpumiem maksā otrai Pusei līgumsodu 0,1% (nulle komats viens procents) apmērā no laikā neizpildītās saistības summas par katru nokavēto dienu, bet ne vairāk kā 10% (desmit procentus) no Līgumcenas.
   3. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nenosaka savādāk.
   4. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
   5. Laikā, kad Izpildītāja saimnieciskā darbība ir apturēta, Pasūtītājam līgumsods netiek aprēķināts.
7. Apdrošināšana un garantija
   1. Izpildītājs apņemas veikt un uzturēt spēkā visā Līguma darbības laikā un Projektēšanas darbu rezultātā izstrādāto Būvprojekta realizācijas (būvdarbu) laikā civiltiesiskās atbildības apdrošināšanu atbilstoši Ministru kabineta 2014.gada 19.augusta noteikumiem Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Saistības neizpildes gadījumā Pasūtītājs var piemērot Izpildītājam līgumsodu atbilstoši Līguma 6.1.punktam.
   2. Izpildītājs ne vēlāk kā 5 (piecu) darba dienu laikā pēc Līguma spēkā stāšanās dienas iesniedz Pasūtītājam Līguma 7.1.punktā noteikto apdrošināšanas polisi un apliecina apdrošināšanas prēmijas apmaksu. Izpildītājs ir atbildīgs par iesniegtās polises kopijas atbilstību oriģinālam.
   3. Izpildītājam ir pienākums apdrošināšanas līguma un apdrošināšanas polises nosacījumus saskaņot ar Pasūtītāju.
8. Nepārvarama vara
   1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
   2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
   3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
   4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
9. Līguma darbības termiņš, grozījumu izdarīšana un Līguma izbeigšana
   1. Līgums stājas spēkā ar tā abpusējas parakstīšanas dienu un ir spēkā līdz visu saistību pilnīgai izpildei.
   2. Pasūtītājs ir tiesīgs, rakstveidā paziņojot Izpildītājam, Līgumu vienpusēji izbeigt, ja Izpildītājs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos, kā arī gadījumā, ja Izpildītāja saimnieciskā darbība ir apturēta ilgāk par 2 (divām) nedēļām.
   3. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
   4. Izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.
10. Autortiesības
    1. Pasūtītājs saglabā visas autortiesības un citas intelektuālā īpašuma tiesības attiecībā uz tiem dizaina darbiem (t.sk., dokumentiem), kurus Pasūtītājs ir iesniedzis Izpildītājam, un citiem projektēšanas darbiem, kurus sagatavojis Pasūtītājs vai viņa vārdā cita persona. Izpildītājam ir tiesības uz sava rēķina saņemt, fotokopēt un lietot šos dizaina darbus tādā apmērā, kāds nepieciešams Līguma izpildei. Bez Pasūtītāja piekrišanas Izpildītājs nedrīkst dizaina darbus (t.sk. dokumentus) izmantot vai uzrādīt trešajām personām, ja vien tas nav nepieciešams Līguma izpildei.
    2. Izpildītāja un citu personu (t.sk., apakšuzņēmēju) mantiskās tiesības uz Līguma izpildes rezultātā radītajiem Pakalpojumiem pilnībā un neatsaucami pāriet Pasūtītājam pēc tam, kad radīts attiecīgais Pakalpojums (tā daļa) un Pasūtītājs pilnībā samaksājis Izpildītājam Atlīdzību par attiecīgo Pakalpojumu (tā daļu) saskaņā ar Līguma noteikumiem. Ar minēto brīdi Pasūtītājs iegūst visas mantiskās tiesības uz attiecīgo Pakalpojumu, kas cita starpā ietver ekskluzīvas tiesības brīvi izmantot Izpildītāja un apakšuzņēmēju radītos darbus, tajā skaitā, tos lietot, publicēt (publiskot), mainīt, nodot citām personām, taču ņemot vērā sekojošo:
       1. jebkāda darbu vai to daļu pārveidošanu un jebkādus papildinājumus tajos iepriekš saskaņot ar Izpildītāju vienīgi attiecībā uz to, vai Izpildītājs ir norādāms kā attiecīgā pārveidoto vai papildināto (tā daļas) sākotnējais autors. Izpildītājs apņemas ne vēlāk kā 10 (desmit) dienu laikā rakstveidā sniegt šādu saskaņojumu vai paziņot, ka Izpildītājs nav norādāms kā attiecīgā darbu (tā daļas) sākotnējais autors;
       2. Izpildītāja personiskās tiesības uz Līguma izpildes rezultātā radītajiem autortiesību darbiem pieder Izpildītājam. Izpildītājs apņemas nodrošināt šo tiesību neizmantošanu tādā veidā, kas varētu traucēt Pasūtītājam saskaņā ar Līgumu radīto Projektēšanas darbu izmantošanu.
       3. Izpildītājam ir tiesības saglabāt vienu oriģinālu eksemplāru no visiem Līguma izpildes rezultātā radītajiem un Pasūtītājam nodotajiem autortiesību objektiem. Izpildītājs apzinās, ka pēc Pakalpojuma nodošanas Pasūtītājam, tam nav nekādu autora mantisko tiesību uz šiem autortiesību objektiem.
11. Citi noteikumi
    1. Kā atbildīgo un pilnvaroto personu par Līguma izpildi, Pakalpojumu pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē \_\_\_\_, tālr. \_\_\_\_\_\_\_\_, e-pasta adrese \_\_\_\_\_\_\_, un no Izpildītāja puses Izpildītājs nozīmē \_\_\_\_, tālr. \_\_\_\_\_\_\_\_, e-pasta adrese \_\_\_\_\_\_\_, izmaiņu personālsastāvā gadījumā vienpusēji informējot otru Pusi.
    2. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7 (septītajā) dienā pēc sūtījuma nodošanas pasta iestādē.
    3. Jebkādas izmaiņas, grozījumi un papildinājumi Līgumā izdarāmi tikai ar atsevišķu rakstveida vienošanos, ko paraksta abas Puses un kas uzskatāma par Līguma neatņemamu sastāvdaļu.
    4. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā.
    5. Puses strīdus risina savstarpēju sarunu ceļā. Ja šādā veidā 30 (trīsdesmit) kalendāro dienu laikā vienošanos panākt nav iespējams, Puses strīdu risina atbilstoši Latvijas Republikā spēkā esošajiem normatīvajiem aktiem.
    6. Līgums sastādīts latviešu valodā uz \_\_ (\_\_\_) lapām 2 (divos) eksemplāros ar vienādu juridisko spēku, viens eksemplārs katrai Pusei. Līgumam tā noslēgšanas brīdī ir šādi pielikumi:
       1. \_\_.pielikums: Tehniskā specifikācija uz \_\_\_(\_\_\_\_) lapas;
       2. \_\_.pielikums: Pakalpojuma izpildes grafiks uz \_\_(\_\_\_) lapas;
       3. \_\_.pielikums: *norāda pēc nepieciešamības.*
12. Pušu paraksti

1. Atbilstoši Eiropas Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums - uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; Vidējais uzņēmums - uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)
2. *Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. Dokumenta veidlapa ir pieejama* [*https://ec.europa.eu/growth/tools-databases/espd/filter?lang=lv*](https://ec.europa.eu/growth/tools-databases/espd/filter?lang=lv) [↑](#footnote-ref-2)